

**REPUBLIKA HRVATSKA**

**GRAD ZAGREB**

## OSNOVNA ŠKOLA GROFA JANKA DRAŠKOVIĆA

Zagreb, Vrapčanska 7

KLASA: 600-04/22-03/6

URBROJ: 251-184-22-06

Zagreb, 6. listopada 2022.

**ZAPISNIK**

**21. sjednice Školskog odbora, održane u četvrtak, 10. studenog 2022. godine, s početkom u 19:00 sati, u prostorijama Osnovne škole grofa Janka Draškovića, Vrapčanska 7, Zagreb.**

Prisutni članovi: Zaviša Kačić, predsjednik, Dubravka Brletić, Marija Fišter, Nina Lučanin, Doris Brkić - članovi

Ostali prisutni: Danica Rajković, ravnateljica,

Predsjednik Školskog odbora, gospodin Zaviša Kačić, pozdravio je prisutne, zahvalio na odazivu, otvorio 21. sjednicu Školskog odbora i predložio sljedeći

**DNEVNI RED**

1.Verifikacija zapisnika 20. sjednice Školskog odbora

2. Primanje u radni odnos – učitelj matematike, puno neodređeno radno vrijeme, jedan   
 izvršitelj

3. Primanje u radni odnos – učitelj geografije i povijesti; puno neodređeno   
 radno vrijeme, jedan izvršitelj

4. Primanje u radni odnos - spremačica, neodređeno, pola radnog   
 vremena, jedan izvršitelj

5. Terenska nastava Ljubljana, Hiža eksperimentov – zamolba

6. Razno

Dnevni red je bez rasprave jednoglasno prihvaćen.

**Ad. 1.) Verifikacija zapisnika 20. sjednice Školskog odbora**

Zapisnik je bez rasprave jednoglasno prihvaćen.

**Ad. 2.) Primanje u radni odnos – učitelj/ica matematike, puno neodređeno radno   
 vrijeme, jedan izvršitelj**

Na natječaj se prijavila samo gospođa Teuta Bučaj. Zadovoljila je na testu povjerenstva imenovanog od strane ravnateljice i ravnateljica Danica Rajković je Školskom odboru predložila da se gospođa Teuta Bučaj zaposli na radno mjesto učitelja matematike s punim radnim vremenom na neodređeno. Članovi Školskog odbora su prijedlog ravnateljice prihvatili jednoglasno, s pet glasova za i ni jednim glasom protiv ravnateljičinog prijedloga.

**Ad. 3.) Primanje u radni odnos – učitelj/ica geografije i povijesti; puno neodređeno   
 radno vrijeme, jedan izvršitelj**

Na natječaj se prijavilo sedmero kandidata ali je samo troje poslalo potpunu dokumentaciju i odgovaralo svim uvjetima iz natječaja: gospođa Tanja Horvat i gospoda Branimir Barbarić i Branimir Drenški. Njima troje je upućen poziv na tročlano povjerenstvo imenovano od ravnateljice škole. Na testiranju povjerenstva je gospodin Drenški osvojio 9 bodova, gospođa Horvat 13 bodova, a gospodin Barbarić 16 bodova. Sva tri člana povjerenstva su najviše bodova dali gospodinu Barbariću. Ravnateljica škole je bila nazočna tijekom ispitivanja kandidata od strane povjerenstva i smatrala je da je gospođa Horvat bolji kandidat od gospodina Barbarića i predložila je školskom odboru da se na radno mjesto učitelja geografije i povijesti s punim, neodređenim radnim vremenom zaposli gospođa Tanja Horvat. Članovi Školski odbora su prijedlog ravnateljice odbili jednoglasno, s pet glasova protiv i ni jednim glasom za prijedlog ravnateljice. Ravnateljica, gospođa Danica Rajković je u tom trenutku odlučila poništiti natječaj.

**Ad. 3.) Primanje u radni odnos - spremačica, neodređeno, pola radnog   
 vremena, jedan izvršitelj**

Nakon provedenog ispitivanja na povjerenstvu imenovanom od strane ravnateljice škole gospođe Danice Rajković, ravnateljica je Školskom odboru predložila da se na radno mjesto spremačice na neodređeno, pola radnog vremena zaposli gospođa Biserka Juranić.

Članovi Školskog odbora su prijedlog ravnateljice prihvatili jednoglasno s pet glasova za i ni jednim protiv prijedloga ravnateljice.

**Ad. 5.) Terenska nastava Ljubljana, Hiža eksperimentov – zamolba**

Prema Godišnjem školskom kurikulumu su učiteljice kemije i fizike, gospođa Vlatka Husetović i gospođa Nikolina Svoboda-Cvitković, predvidjele održati dodatnu terensku nastavu iz kemije i fizike u Ljubljani u Hiži eksperimentov. S obzirom da se unaprijed planirana terenska nastava treba održati izvan Republike Hrvatske od Školskog odbora je zatraženo dopuštenje da se ona u tom obliku provede. Članovi Školskog odbora su jednoglasno, s pet glasova za i ni jednim protiv, odobrili provedbu terenske nastave**.**

**Ad. 6.) Razno**

Pod točkom razno su članovi Školskog odbora i ravnateljica škole gospođa Danica Rajković izmijenili najnovije informacije vezane uz funkcioniranje škole.

Sjednica je završena u 20:30h.

Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marija Fišter, mag. sc Zaviša Kačić, prof.